Պավել Սաֆարյան

Պավել Դանտոնի Սաֆարյան (նոյեմբերի 20, 1958(1958-11-20), Բասարգեչարի շրջան, Հայկական ԽՍՀ, ԽՍՀՄ),    ՀՀ պետական գործիչ։


== Կրթություն ==
1976-1980 թվականներ - սովորել և ավարտել է Երևանի ժողովրդական տնտեսության ինստիտուտը։
1989թվական -  Տնտեսագիտության թեկնածու։ 30-ից ավելի գիտական աշխատանքների հեղինակ։


== Մանկավարժական գործունեությունը ==
1984-1989 թվականներ - դասավանդել է Երևանի պոլիտեխնիկական ինստիտուտում և Խ. Աբովյանի անվան հայկական պետական մանկավարժական ինստիտուտում։
2013-2019 թվականներ - դասավանդել է Հայաստանի պետական տնտեսագիտական համալսարանում։
2006 թվականից դասավանդում է ՀՀ պետական կառավարման ակադեմիայում։


== Աշխատանքային գործունեությունը ==
1980 թվականի աշխատել է ՀԽՍՀ ԳԱ տնտեսագիտության ինստիտուտում՝ որպես տնտեսագետ։
1980-1982 թվականներ - ծառայել է Խորհրդային բանակում։
1982-1990 թվականներ - աշխատել է ՀԽՍՀ ԳԱ տնտեսագիտության ինստիտուտում՝ որպես տնտեսագետ, ավագ տնտեսագետ, ապա՝ գիտաշխատող։
1990-1991 թվականներ - ՀՀ նախարարների խորհրդի տնտեսական բարեփոխումների հանձնաժողովի ֆինանսական բաժնի տնտեսական խորհրդատու, այնուհետև՝ բաժնի պետ։
1991-1994 թվականներ - ՀՀ նախարարների խորհրդին առընթեր գլխավոր պետական հարկային տեսչության պետի տեղակալ։
1994-1997 թվականներ - ՀՀ հարկային պետական տեսչության պետ–նախարար։ՀՀ հարկային ծառայությունում պաշտոնավարման տարիներին նրա մասնակցությամբ և ղեկավարմամբ հիմք է դրվել անկախ Հայաստանի հարկայինն օրենսդրության և հարկային համակարգի ստեղծմանը։

1997-2001 թվականներ - ՀՀ ֆինանսների և էկոնոմիկայի նախարարի տեղակալ։2001-2008 թվականներ - ՀՀ ֆինանսների և էկոնոմիկայի նախարարի առաջին տեղակալ։
2008-2016 թվականներ - ՀՀ ֆինանսների նախարարի առաջին տեղակալ։ՀՀ Ֆինանսների նախարարությունում պաշտոնավարելիս համակարգել է ՀՀ պետական բյուջեի նախագծերի կազման օրենսդրությամբ վերապահված գործառույթների  իրականացման աշխատանքները։           Ղեկավարել և անմիջական մասնակցություն է ունեցել 1997-2017 թթ. ՀՀ տարեկան բյուջեների մշակման և քննարկման  պրոցեսներին։ 
Նախաձեռնել և համակարգել է պետական ֆինանսների կառավարման բնագավառի մի շարք բարեփոխումներ. 

Նրա ղեկավարությամբ ներդրվել է ՀՀ պետական միջինժամկետ ծախսերի ծրագրավորման համակարգը;
2002-2016 թթ ղեկավարել է ՀՀ միջինժամկետ  ծախսերի ծրագրերի մշակման աշխատանքները համակարգող մշտապես գործող խորհուրդը։   
2005թ համակարգել է  Հայաստանում ծրագրային (արդ­յուն­քի վրա հիմնված) բյուջետավորման ներդրման բարեփոխումների աշխատանքները։ Այդ աշխատանքների շնորհիվ  սկսած 2019թ. ՀՀ-ում օրենսդրորեն ամբողջական անցում կատարվեց պետական բյուջեի  ծրագրային ձևաչափին
Համակարգել է Պետական ծախսերի և Ֆինանսական Հաշվետվողականության  զեկույցի պատրաստման աշխատանքային խումբը,որի արդյունքում 2008թ. ՀՀ-ում առաջին  անգամ պաշտոնապես իրականացվել է պետական ֆինանսների կառավարման համակարգի  գնահատում:Այդ աշխատանքները նույն խմբի կողմից իրականացվեցին նաև 2014 թվականին;
Նրա նախաձեռնությամբ ՀՀ  ֆինանսների նախարարության ենթակայության ներքո 2002թ. Ստեղծվել է Հայ-ամերիկյան «Ուսուցման կենտրոն» ՊՈԱԿ-ը, որի կառավարման խորհր­դի նախագահն է հանդիսացել  2003-2016թթ։2013թ. 3 տարի ժամկետով ընտրվել և  պաշտոնավարել է, որպես Եվրոխորհրդի բյուջետային հանձնաժողովի իսկական անդամ։
2014 թ.  նշանակվել է Ասիական զարգացման բանկի կառավարիչների խորհրդում Հայաստանի Հանրապետության կառավարչին փոխարինող անձ (փոխկառավարիչ)։2016-2018 ՀՀ տնտեսական զարգացման և  ներդրումների  նախարարի գլխավոր խորհրդական։
2018-ից  «ԱՎԱԳ ՍՈԼՅՈՒՇՆՍ»  ՍՊԸ, խորհրդատու։
2019-ից   Մոսկվայի  Մ.Լոմոնոսովի անվան պետական համալսարանի Երևանյան մասնաճյուղի գործադիր տնօրեն։


== Պարգևներ ==
Անանիա Շիրակացու մեդալ։
ՀՀ պաշտպանության նախարարության և ՀՀ ոստիկանության մեդալներ։
«Ֆրիտյոֆ Նանսենի» հուշամեդալ Ֆրիտյոֆ Նանսենի անվան հիմնադրամի կողմից։Անկուսակցական է։ Ամուսնացած է, ունի մեկ որդի և մեկ դուստր։ Տիրապետում է ռուսերեն և ֆրանսերեն լեզուներին։


== Ծանոթագրություններ ==